12.10.2007 Jurnalul Oficial al Uniunii Europene L 267|7 REGULAMENTUL (CE) NR. 1191/2007 AL COMISIEI din 11 octombrie 2007 de derogare, pentru anul de comercializare 2006/2007, de la Regulamentul (CE) nr. 1623/2000 de stabilire a normelor de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole, în ceea ce priveşte mecanismele de piață COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivi- nicole (!), în special articolul 33, întrucât: (1)  Articolul 29 din Regulamentul (CE) nr. 1493/1999 prevede posibilitatea de susţinere a distilării voluntare a vinului în alcool alimentar. Regulamentul (CE) nr. 1623/2000 al Comisiei () prevede normele de aplicare a acestei distilări și, în special, la articolul 63a alineatul (10), data limită până la care vinul livrat distileriei poate fi distilat. (2) În anumite state membre, volumele destinate distilării, prevăzute de către producătorii de vin pentru anul de comercializare 2006/2007, au fost mult superioare volumelor prevăzute în mod obișnuit. Acest lucru a dus la o saturare a capacității distileriilor, motiv pentru care nu este posibilă finalizarea procesului de distilare în termenul limită stabilit. În vederea remedierii acestei situații, este necesară extinderea cu o lună a perioadei prevăzute pentru distilare. (3)  Măsurile prevăzute de prezentul regulament sunt conforme cu avizul Comitetului de gestionare a vinului, ADOPTĂ PREZENTUL REGULAMENT: Articolul 1 Prin derogare de la articolul 63a alineatul (10) din Regulamentul (CE) nr. 1623/2000, pentru anul de comercializare 2006/2007, vinul livrat distileriei trebuie distilat până cel târziu la data de 31 octombrie a anului de comercializare următor. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 11 octombrie 2007. () J0 L179, 14.7.1999, p. 1. Regulament, astfel cum a fost modificat ultima dată prin Regulamentul (CE) nr. 1791/2006 (O L 363, 20.12.2006, p. 1). () JOL 194, 31.7.2000, p. 45. Regulament, astfel cum a fost modificat ultima dată prin Regulamentul (CE) nr. 923/2007 (O L 201, 2.8.2007, p. 9). Pentru Comisie Mariann FISCHER BOEL Membru al Comisiei